open-index/open-wikipedia-markdown huggingface dataset:
Džuzepe Marija Krespi

thumb|200px|Krespi pašportrets (apm. 1700. g.)
**Džuzepe Marija Krespi** (, dzimis 1665. gada 16. martā Boloņā, miris 1747. gada 16. jūlijā turpat), saukts arī *Lo Spagnuolo* ("spānietis"), bija baroka laika itāliešu gleznotājs, Boloņas skolas pārstāvis. Krespi iestājās pret akadēmisko tradīciju un specializējās žanra glezniecībā (viņu uzskata par vienu no izcilākajiem itāliešu baroka žanra glezniecības pārstāvjiem), lai arī viņam ir liels skaits reliģiska rakstura darbu. Krespi darbos liela nozīme ir gaismas lietojumam (viņš prasmīgi izmantojis *[[chiaroscuro]]* efektu). Starp Krespi nozīmīgākajiem darbiem jāmin cikls "Septiņi sakramenti" (apm. 1712. g.), "Blusa" (apm. 1730. g.), "Sv. Jānis no Nepomukas pieņem Bohēmijas karalienes grēksūdzi" (apm. 1740. g.), "Grāmatplaukti" (apm. 1725. g.), "Virtuvene" (apm. 1713. g.). 
thumb|250px|left|"Grāmatplaukts" (apm. 1725. g.)
Krespi dzimis Boloņā. Viņa mātei bija radniecīgas saites ar Kospi ģimeni, kas savukārt bija saistīta ar Mediči dzimtu. Pavārdu *Lo Spagnuolo* Krespi ieguva, jo valkāja ciešas drēbes, kas tobrīd bija raksturīgi spāņu ģērbšanās stilam. 15-18 gadu vecumā Krespi strādāja pie mākslinieka Domeniko Marijas Kanuti; Karlo Marati viņam piedāvājis darbu Romā, taču Krespi atteicies. 1681.-1682. gadā Karlo Činjāni uzaicināja Krespi pievienoties *Accademia del Nudo* apgūt zīmēšanu, un Krespi tur darbojās līdz pat 1686. gadam.

1708. gadā Krespi kādu nakti nācies bēgt uz Florenci ar darbu "Nevainīgo slaktiņš" un grāfa Vičenco Ranuci Kospi ieteikuma vēstuli, jo gleznu sev iekārojis kāds Boloņas priesteris, lai arī tā bijusi domāta lielhercogam Ferdinandam I de' Mediči. Nākamos piecus gadus Krespi atradās lielhercoga protekcijā.

Par gleznotājiem kļuva arī divi Krespi dēli — Antonio un Luidži.

## Ārējās saites
Melanēzija

thumb|right|300px|Melanēzija. Tradicionālais Melanēzijas kodols iekrāsots tumši zaļš, gaišāk zaļā krāsā — perifērā zona
**Melanēzija** ( — ‘melns’,  — ‘sala’) ir reģions Klusā okeāna rietumu daļā. Melanēzija stiepjas no Polinēzijas līdz Arafuru jūrai, no Austrālijas līdz Mikronēzijai. Terminu pirmoreiz lietoja Dimons D'Irvils 1832. gadā, lai apzīmētu reģionu, kas etniski un ģeogrāfiski atšķiras no Polinēzijas un Mikronēzijas. Melanēziešiem raksturīga tumša ādas krāsa.

Melanēzijas (sauszemes) platība — 940 000 km², 6,5 miljoni iedzīvotāju.

Mūsdienās D'Irvila piedāvāto rasu iedalījumu uzskata par neprecīzu, jo Melanēzijā iekļautās tautas kultūras, valodu un ģenētikas ziņās iedalās divās atšķirīgās grupās — austronēzieši (izplatīti arī ārpus Melanēzijas — piemēram, polinēzieši un mikronēzieši) un papuasi (kuri savukārt iedalās daudzās mazākās, atšķirīgās grupās).

Nereti terminu "Melanēzija" attiecina tikai uz austronēziešu apdzīvotajām zemēm, taču ne uz Polinēziju un Mikronēziju.

Ja etnogrāfijā termins "Melanēzija" kļūst mazāk populārs, ģeopolitikā tam ir noteikta nozīme. Melanēzijas valstu iedzīvotāji, jo sevišķi politiķi runā par "Melanēzijas ceļu" — īpašām Melanēzijas kultūras vērtībām un tradīcijām. Terminam "Melanēzija" ir arī ģeogrāfiska nozīme.

Sākotnējie Melanēzijas iedzīvotāji visdrīzāk ir tagadējo papuasu valodās runājošo cilvēku senči. Senie Melanēzijas pirmiedzīvotāji apdzīvoja Jaungvineju pirms vairākiem desmitiem gadu tūkstošu, kā arī pirms aptuveni 35 000 gadiem sāka apdzīvot arī pārējās Melanēzijas salas. Viņi sasniedza Zālamana salas, iespējams, arī mazākas salas.

Melanēzijā, gar Jaungvinejas ziemeļu krastu un salās ziemeļaustrumos no Jaungvinejas aptuveni pirms četriem tūkstošiem gadu saskārās austronēziešu un papuasu kultūras. Ilgstošā abu atšķirīgo kultūru mijiedarbībā radās jaunas tautas, valodas, kultūras un tradīcijas. Visdrīzāk no šī reģiona neliela cilvēku grupa devās uz austrumiem, un no viņiem cēlās tagadējās Polinēzijas tautas.

## Melanēzijā iekļautās salas un salu grupas
Tradicionāli par Melanēzijas daļu uzskata šīs salas un salu grupas:
* Bismarka arhipelāgs
* Fidži
* Jaungvineja (gan Papua-Jaungvineja, gan arī Indonēzijai piederošā Jaungvinejas daļa)
* Jaunkaledonija
* Moluku salas
* Palau
* Santakrusas salas
* Torresa šauruma salas
* Vanuatu
* Zālamana salas
Salas, kuru iedzīvotājiem ir arī melanēziešu senči, bet kuri ne vienmēr identificē sevi ar Melanēziju:
* Floresa
* Nauru
* Sumba
* Timora
Vairākas salas rietumos no Jaungvinejas (austrumos no Vollesa līnijas) teorētiski arī var uzskatīt par Melanēzijas daļu, taču to iedzīvotāji neuzskata sevi par Melanēzijai piedeošiem. Šīs salas ir, piemēram:
* Halmahera
* Aloras salas
un citas.

## Atsauces

## Ārējās saites

* Rietumu Melanēzijas mājaslapa (uzmanību — fona mūzika!)
* Jane's Melanesia Home Page (angliski, attēli, kartes) 
* Carving Out Melanesia (angliski, kartes, statistika, vēsture)
Monty Python

thumb|200px|''Monty Python'' 1969. gadā
***Monty Python*** bija Apvienotās Karalistes humora trupa, kuras sastāvā ietilpa Greiems Čepmens, Ēriks Aidls, Terijs Giljams, Terijs Džonss, Džons Klīzs un Maikls Peilins. No 1969. līdz 1974. gadam viņu humora šovu (to "izdomāja, uzrakstīja un izpildīja" G. Čepmens, Ē. Aidls, T. Giljams, T. Džonss, D. Klīzs un M. Peilins) varēja vērot BBC kanālā. Viņi ir arī uzņēmuši vairākas filmas, no kurām pazīstamākās ir "Montijs Paitons un Svētais Grāls" (1975), "Braiena dzīve" (1979) un "Montijs Paitons un dzīves jēga" (1983).

2001. gadā *Monty Python* trupa saņēma Eiropas Kino balvu par mūža ieguldījumu.

Šīs humora trupas ietekme uz komēdijām bieži tiek salīdzināta ar bītlu ietekmi uz mūziku. Viens no bītliem — Džordžs Herisons bija ļoti liels "pitonu" fans un viens no viņu draugiem. Viņam, tāpat kā bijušajam grupasbiedram Lenonam arī ļoti patika grupa *The Rutles*, kuras izveidošanā piedalījās gan SNL, gan Ēriks Aidls no *Monty Python*, un kura parodēja bītlus.

## Aizguvumi no ''Monty Python''
Par godu "pitoniem" ir nosaukta programmēšanas valoda *[[Python (programmēšanas valoda)|Python]]*. Valodā ir ietvertas arī atsauces uz *Monty Python*. 2001. gadā joku dienā (1. aprīlī) tās izveidotājs Gvido van Rossums paziņoja, ka apvienos *Python* un *[[Perl]]*, izveidojot jaunu valodu — *Parrot* (atsaucoties uz viņu skeču *Dead Parrot*).

Vēl viens *Monty Python* ietekmes uz populāro kultūru rezultāts ir angļu valodas vārds *spam* — interneta mēstuļu apzīmējums, kas radies no *Monty Python* skeča, kurā ēstuvē ikvienam ēdienam klāt ir pievienots spams — konservēta gaļa.

Sirreālu humoru, kādu izmantoja arī šī humora trupa tagad ļoti bieži sauc par "pitonīgu". Šo vārdu nedrīkst izmantot jebkādam sirreālam humoram.

## Atsauces

## Ārējās saites

* 
*
Andrē Lange

**Andrē Lange** (; dzimis  Ilmenavā, VDR) ir bijušais vācu bobslejists-pilots, kurš piedalījies 2002., 2006. un 2010. gada Olimpiskajās spēlēs, kopā izcīnot četras zelta un vienu sudraba medaļas. Visos olimpiskajos panākumos viņa stūmējs ir bijis Kevins Kuske.

Bobslejista karjeru uzsācis 1993. gadā un beidzis pēc 2010. gada Vankūveras Olimpiskajām spēlēm, kurās viņam tika uzticēts Vācijas delegācijas karognesēja pienākums olimpiādes atklāšanas ceremonijā. A. Lange savas karjeras laikā kaut reizi ir uzvarējis visās Olimpisko spēļu, Pasaules čempionātu un Pasaules kausa izcīņas disciplīnās. Visbiežāk, piecas reizes, viņš ir kļuvis par Pasaules čempionu četrinieku ieskaitē.

## Labākie rezultāti
:*Saīsinājumi: OS — Olimpiskās spēles, PČ — Pasaules čempionāts, PK — Pasaules kauss, V. — Vieta.*

## Ārējās saites
Vārti (hokejs)

[right|250px|thumb|Ripa ielidojusi vārtu augšējā daļā, jo [vārtsargs (hokejs)|vārtsargs nebija spējīgs atvairīt šo metienu (Attēlā — Iļja Brizgalovs)]]
**Vārti hokejā** komandai, kas tos gūst, dod 1 punktu. Vārti tiek ieskaitīti, kad ripa pilnībā šķērso vārtu līniju.

Hokeja spēles galvenais mērķis ir gūt vairāk vārtus nekā pretinieku komandai. Vārtsargi un aizsargi pārsvarā sargā savus vārtus, lai pretinieki tajos neiemestu, tikmēr uzbrucēji cenšas iemest vārtus. Protams, uzbrucējiem ir jādomā arī par aizsardzību, tāpat kā aizsargiem par uzbrukumu.

Lai vārti tiktu ieskaitīti, ripai pilnībā jāšķērso vārtu līnija, kas novilkta starp vārtu stabiem un zem vārtu pārlikņa. Vārti netiek ieskaitīti, ja ripa vārtos ir iesperta, iemesta ar roku, vai iemesta ar nūju, kas pacelta vārtu pārlikņa augstumā. Vārti var netikt ieskaitīti arī tad, ja uz laukuma uzbrūkošajā komandā ir pārāk daudz spēlētāju vai ja tie tiek gūti ar salauztu nūju. Daudzās līgās vārti netiek ieskaitīti arī tad, ja jebkurš no uzbrūkošās komandas spēlētājiem atrodas vārtsarga laukumā.

## Skatīt arī

* Hokejs
* Rezultatīva piespēle
Hokeja nūja

[right|250px|thumb|Hokeja nūju izmēri, kreisajā pusē - spēlētāju, labajā - [vārtsargs (hokejs)|vārtsarga]]
**Hokeja nūja** ir daļa no hokeja spēlētāju ekipējuma. Tā tiek lietota, lai vadītu ripu, bet vārtsarga gadījumā - lai atvairītu sitienus pa vārtiem. Ar hokeja nūjām spēlētāji izdara arī savus sitienus. Hokeja nūjas ir līdz 164 centimetriem garas un tām galā ir lāpstiņa. Modernas hokeja nūjas ražo no grafīta, bet ir cilvēki, kas izvēlas arī nūjas, kas ražotas no koka. Vienas no populārākajām hokeja nūju ražošanas firmām ir Bauer, Reebok u.c.

Vārtsargiem nūjas ir tikai nedaudz savādākas - nūjas apakšējā daļa ir platāka un nūja ir kantaināka, lai ar to būtu ērtāk atvairīt pretinieku sitienus pa vārtiem.
Krivelli

* **[[Karlo Krivelli]]** (1435—1495), renesanses laika itāliešu gleznotājs
* **[[Vitorio Krivelli]]** (1440-1501/1502), renesanses laika itāliešu gleznotājs
* Uberto Krivelli, pāvests **[[Urbāns III]]** (?-1187)
Karlo Krivelli

thumb|250px|"Pasludināšana"
**Karlo Krivelli** (*Carlo Crivelli*, parakstījās kā *Carolus Crivellus Venetus*; dzimis 1430.-1435. gadā Venēcijā, miris 1494.-1495. gadā Askoli Pičeno vai Neapolē), pazīstams arī kā **Donatīno Kreti** (*Donatino Creti*), bija renesanses laika itāliešu gleznotājs. Krivelli darbos neparādās laicīgā tematika. Viņa gleznām raksturīgas dekoratīvas detaļas un simboliski elementi. Starp nozīmīgākajiem Krivelli darbiem jāmin "Ciešanu Madonna" (apm. 1457. g.), *Pietà* (1485), "Pasludināšana" (1486), "Jaunavas kronēšana" (1493).

Krivelli, domājams, bija gleznotāja Jakopo Krivelli dēls. 1457. gadā Krivelli izcieta cietumsodu par precētas sievietes pavešanu un pameta Venēciju, vēlāk pamatā dabojoties Askoli Pičeno (Venēcijā atrodas tikai divas Krivelli gleznas). 1490. gadā Neapoles Ferdinands II iecēla Krivelli bruņinieku kārtā.

## Ārējās saites
Bramantino

thumb|250px|"Krustā sišana"
**Bramantino** (*Bramantino*, dzimis ap 1465. gadu Milānā, miris 1530. gadā turpat), īstajā vārdā **Bartolomeo Suardi** (*Bartolomeo Suardi*) bija renesanses laika itāliešu gleznotājs un arhitekts, Bramantes sekotājs. Bramantino ietekmējies arī no Pjēro della Frančeskas un Leonardo darbiem (īpaši Leonardo *[[sfumato]]* tehnikas).

Bramantino dzimis Milānā Alberto Suardi ģimenē. Ziņas par viņa agrīno dzīvi ir neskaidras. Iespējams, viņš apguvis gleznošanu pie Bernardino Butinones. 1508. gadā Bramantino devās uz Romu, kur līdz 1512. gadam palīdzēja Bramantem darbā pie dažādām celtnēm, tostarp Sansatiro katedrāles Milānā iekštelpu apdarē. Aptuveni 1509. gadā viņš radījis skices 12 gobelēnu sērijai, kurā alegoriski attēloti 12 mēneši. 1525. gadā Bramantino kļuva par hercoga Frančesko II Sforcas galma gleznotāju. Bramantino kā inženieris palīdzēja Milānas aizstāvēšanā, par ko tika apbalvots.

Bramantino gleznojis daudzus ievērojamu Vatikāna personu portretus. Viņa agrīnākie zināmie darbi ir "Kristus dzimšana" (1490. gadi) un *Ecce Homo* (apm. 1495.g.). Viens no pazīstamākajiem Bramantino darbiem ir "Austrumu gudrie pielūdz Kristu" (1495—98).

## Ārējās saites
Sultāns

**Sultāns** (arābu valodā: سلطان) ir islāma nosaukums ar vairākām vēsturiskām nozīmēm. Sākotnēji ar to apzīmēja spēku, varu vai vadību. Vēlāk to pielietoja, lai apzīmētu atsevišķus musulmaņu valdniekus, kuriem praktiski piederēja augstākā vara (t.i. viņi nebija pakļauti citam valdniekam), nepretendējot uz vispārējo kalifātu. Vēlāk šis apzīmējums turpināja attīstīties dažādos kontekstos. Sultāna dinastiju un pārvaldīto teritoriju sauc par sultanātu (arābu valodā: سلطنة). Ebreju valodā tas ir "šilton" vai "šaltan" (ebreju valodā: שלטן) un nozīmē "vara" vai "valsts".
thumb|230px|Sultāns Bejazits, Hajdar Hatemi, 1999

## Musulmaņu monarhs

Sultāns ir musulmaņu monarhs, kurš valda, pamatojoties uz šariata likumiem.

Šī titula īpašnieks ir autoritāte ne tikai politiski, bet arī reliģiski, jo viņš ir augstākā autoritāte valstī, kuras iekārtu nosaka šariata likumi. Tomēr sultāns nav reliģisks skolotājs un nepilda īpašas funkcijas dievkalpojumos.

Pirmais valdnieks ar šādu titulu bija turkmēņu vadonis Mahmuds Gazni (998.—1030.) un vēlāk šis tituls kļuva par turku seldžuku un Osmaņu impērijas valdnieku apzīmējumu, kā arī to lietoja Ajubīdu dinastija un Memluku valdnieki Ēģiptē. Vēlāk par sultānu sauca imperatora sievu. Šī titula reliģisko nozīmi var saprast no tā, ka to piešķīra Osmaņu impērijas trešajam valdniekam Muradam I Kairas kalifs, jo pirms tam Osmaņu valdniekus sauca par bejiem vai emīriem.

Vēlāk arvien mazāk valdnieku tika saukti par sultāniem. Mūsdienās sultāns kā valsts galva ir Omānā, Brunejā, dienvidu Filipīnās, Javas salā un Malaizijā.

## Ārējās saites
Projekts

thumb|500px|Projekta tīklveida grafiks
**Projekts** (no , kas savukārt no ) ir darbs, pasākums vai darbu un pasākumu kopums, kuram ir noteikts sākums un beigas, kā arī virkne tehnisku un ekonomisku kritēriju un rādītāju. Projekts var būt īslaicīgs, piemēram, dažas dienas vai nedēļas, tas var būt arī ilglaicīgs.

Katram projektam ir mērķis, kas var būt sadalīta apakšmērķos vai uzdevumos. Savukārt tie var būt sadalīti vēl detalizētākos apakšmērķos vai uzdevumos. Tādējādi veidojas projekta vai mērķu "koks", kurā zari un atzari ir minētie otrās, trešās utt. pakāpes apakšmērķi vai uzdevumi. Nereti to sauc arī par projekta vai mērķa grafu, bet veicamo darbu laika dimensē, par tīklveida grafiku.

Projekta īstenošanai ir nepieciešami resursi — cilvēki (projekta vadītāji, speciālisti, eksperti utt.), kā arī, atkarībā no projekta satura, materiālie un finanšu resursi. Parasti šie resursi tiek sadalīti pa mērķu "koku" (grafu), to izmantošanai tiek noteikts arī zināms laika posms.

Viens no izpaltītākajiem projektu veidiem ir celtniecības projekti. Kā piemērus var minēt Senās Ēģiptes piramīdas, Pizas torni, automaģistrāles, tiltus, avīžu kioskus un tml. Taču projekti tiek izstrādāti un īstenoti arī daudzās citās saimniecības un sabiedrības jomās. Tā uzņēmumos regulāri tiek īstenoti jaunas tehnikas vai tehnoloģijas (jaunievedumu) ieviešanas projekti, bet, piemēram, mākslas galerija var īstenot jaunas izstādes projektu.

Sarežģītos projektos tiek izveidotas projektu vadības sistēmas, kuru pamatā var tikt dibināti specializēti projektu vadības uzņēmumi, kuri, tāpat kā paši projekti, mēdz darboties tikai līdz to beigām.

## Skatīt arī
* *[[Openproj]]*
* Budžets

## Atsauces

## Ārējās saites
* Tehniskais projekts
Franks Montaņī

**Franks Montaņī** (; dzimis , Fērsā, Francijā) ir bijušais Formula 1 pilots. Divkārtējais Formula Nissan čempions (2001,2003)

Līdz 2005. gada beigām Montaņī bija Renault komandas testpilots, taču vēlāk viņam šī vieta bija jāatbrīvo sakarā ar Heiki Kovalainena ierašanos. Līdz ar to viņš kļuva par jaunās Aguri komandas testpilotu un par pamatsastāva pilotu pēc tam, kad Judži Ide zaudēja savu superlicenci. Tas gan nebija uz ilgu laiku, jo komanda meklēja kādu japāņu pilotu un tas vēlāk izrādījās Sakons Jamamoto. Viņa pēdējā sacīkste bija viņa mājās, Francijā. Pēc šīs sezonas Franks kļuva par Toyota komandas testpilotu. Viņš bija viens no daudziem kandidātiem uz vietu Force India komandā 2008. gadā un piedalījās testos, tomēr dažas nedēļas pirms Adriana Zutila komandas biedra paziņošanas Montaņī paziņoja, ka vēlas apskatīt citas iespējas karjeras turpināšanai.

## Ārējās saites
Sakons Jamamoto

**Sakons Jamamoto** (; dzimis , Tojohaši, Japānā) ir Formula 1 testpilots un GP2 pilots. Savu sacīkšu karjeru Sakons uzsāka 1994. gadā, Sudzukas trasē, kā kartingists. 

2005. gadā viņš iekļuva F1 pasaulē, kļūstot par Jordan komandas testu un trešo pilotu. Pēc gada, kad tika izveidota Aguri komanda, viņš kļuva par vienu no tās testpilotiem, taču sakarā ar komandas vēlmēm (padarīt komandu pēc iespējas japāniskāku) viņš kļuva par pamatsastāva pilotu aizvietojot pagaidu risinājumu - Franku Montaņī, kurš par tādu kļuva pēc tam, kad Judži Idem tika atņemta superlicence pēc avārijām un bīstamajām situācijām, ko viņš izraisīja. Pēc sezonas beigām komanda nolēma koncentrēties vairāk uz rezultātiem un sāka krāt punktus, tāpēc Jamamoto tika pazemināts amatā uz testu pilotu, atbrīvojot savu iepriekšējo vietu Entonijam Deividsonam. Paralēli testiem komandā, Jamamoto ir arī F1 satelītsērijas GP2 pilots.  tika paziņots par to, ka Jamamoto atgriežas F1 pie Spyker stūres.  viņš kļuva par Renault trešo testpilotu.

## Atsauces

## Ārējās saites

* Oficiālā mājaslapa
Džanmarija Bruni

**Džanmarija "Džimijs" Bruni** (; dzimis , Romā, Itālijā) ir Formula 1 ekspilots. 

Lai uzsāktu savu sacīkšu karjeru, Bruni meloja par savu vecumu (10 gadu vecumā apgalvoja, ka viņam ir 12). Bruni vēlāk piedalījās dažādās sacīkšu sērijās, tostarp, Eiropas F3000. . gadā Džanmarija debitēja Formulā 1 kā Minardi pilots. Viņš neizcīnīja nevienu punktu un nākamgad devās uz GP2. Pēc divām aizvadītām sezonām viņš no turienes aizgāja. Tagad Bruni piedalās FIA GT čempionātā.

## Ārējās saites
Žolts Baumgartners

**Žolts Baumgartners** (; dzimis , Debrecenā, Ungārijā) ir ungāru sacīkšu pilots. Viņš ir bijušais Formula 1 un Indy Racing League pilots.
Pašlaik Baumgartners piedalās Superleague Formula un pārstāv Totenhemas "Hotspur".

200px|thumb|left|Baumgartners . gada , sacīkstē, kur viņš izcīnīja savus vienīgos punktus.
Karjeru viņš uzsāka savās mājās, Ungārijā, aizvietojot piektdienas treniņos avarējušo Ralfu Fērmanu. Viņš brauca īru pilota vietā arī nākamajā sacīkstē, taču tad Ralfs atveseļojās un Baumgartneram nācās atbrīvot vietu. Nākamajā sezonā viņš parakstīja līgumu ar Minardi un nobrauca tur vienu sezonu. 2007. gadā tika paziņots, ka ungārs būs Minardi Team USA, Pola Stodarta nesen nopirktās Champ Car komandas testu un rezerves pilots. Pašlaik komandas nosaukums ir HVM Racing un tā piedalījās vienā apvienotā IRL čempionāta sacīkstē. Kopš 2008. gada Baumgartners piedalās Superleague Formula un pārstāv Totenhemas "Hotspur".
2004. gada F1 sezona

**2004. gada F1 sezona** bija 55. F1 sezona. Tā sākās  un beidzās .

Ferrari šajā sezonā dominēja, savukārt Williams un McLaren nebija tik konkurētspējīgi kā iepriekš. Renault un BAR kopvērtējumā bija augstāk nekā iepriekš. Tajā vairs nepiedalījās veterāni Heincs Haralds Frencens un Joss Verstapens. Komandas palika tādas pašas kā 2003. gadā. Šajā sezonā bija arī divas jaunas trases: Sahira un Šanhaja.

## Komandas un piloti

## Kopvērtējumi un rezultāti

### Sacīkstes

### Pilotu kopvērtējums

† Braucējs nefinišēja, bet tiek klasificēts jo paveica vismaz 90% distances.

### Komandu kopvērtējums
Vārtsarga laukums (hokejs)

right|thumb|250px|Vārtsarga laukums
**Vārtsarga laukums** ir hokeja laukuma daļa, kas atrodas pie abu komandu vārtiem, un tajā drīkst atrasties tikai vārtsargs un vārtsarga komandas biedri. Ja pretinieks gūst vārtus, atrodoties pretinieku vārtsarga laukumā, vārti parasti netiek ieskaitīti. Šis laukums ir iezīmēts zilā krāsā un tā robežas iezīmētas ar sarkanu līniju.

Pasaulē ir 2 standartu vārtsarga laukumi. Pirmais tiek izmantots praktiski tikai Ziemeļamerikas profesionālajās hokeja līgās, bet pārējā pasaulē, ieskaitot starptautiskās sacensības, tiek izmantots vārtsarga laukums, kurš ir pusapļa formā ar rādiusu 1,8 metri.

## Skatīt arī
* Ledus laukums
Saimniecība

**Saimniecība**, **saimniekošana**, arī **ekonomika** (no  (*oikonomía*) — 'mājsaimniecība, mājturība'), ir ar preču un pakalpojumu ražošanu, sadali, apmaiņu un patērēšanu saistīta sabiedrības darbība. Valstī vai kādā citā teritorijā izveidojies saimniecisko attiecību kopums. Valsts līmenī šāda saimniekošana tiek saukta arī par **tautsaimniecību**. Saimniekošanu var iedalīt pēc nozarēm, piemēram, lauksaimniecība vai mežsaimniecība. Šo jomu pētošo zinātnes nozari sauc par ekonomiku.

Daudzās valstīs par tautsaimniecību atbild ekonomikas ministrs. Latvijā tas ir Latvijas Republikas ekonomikas ministrs.

## Atsauces
Skvošs

250px|right|thumb|Skvoša rakete un bumbiņa
**Skvošs** ir bumbas spēle izmantojot raketi un bumbiņu spēlējot slēgtā telpā jeb skvoša kortā.

Skvošs ir raketsporta veids, kur tiek izmantota maza un mīksta gumijas bumbiņa, kuras vidus pildīts ar saspiestu gaisu. Šo spēli parasti spēlē divi spēlētāji, spēlējot ar raketēm, kas ir mazākas par tenisa raketēm un sver no 110 līdz 160 gramiem. Spēles laukums ir telpa kura ir 32 pēdas (9750 mm) gara un 21 pēdas (6400 mm) plata. Viena no četrām korta sienām ir no stikla, caur kuru skatītāji var vērot spēli.

Parasti šo spēli spēlē divi spēlētāji, bet iespējams arī dubultspēles variants, kad pretinieki ir divi pret divi. Spēlētājam ar servi bumbiņa jāraida pretinieka laukumā, tai vispirms atsitoties pret pretējo sienu. Pēc tam bumbiņa drīkst vairākkārt atsisties pret sienām, bet nedrīkst divreiz atsisties pret grīdu. Spēlētāji bumbiņu sit pārmaiņus, spēles gaitā viņi drīkst ieņemt laukumā jebkuru vietu, tomēr netraucējot viens otram uztvert bumbiņu. Uzvarētāju nosaka, spēlējot 3 vai 5 geimus līdz attiecīgi 2 vai 3 uzvarām. Katrs geims tiek spēlēts līdz 11 punktiem un punktu starpībai jābūt vismaz 2.

Populārākā versija par skvoša kā sporta veida izcelšanos saistās ar 19. gadsimta vidu Lielbritānijā. Londonā, Harrovas skolā (Harrow School) audzēkņu vidū ļoti populārs bija raketsports. Taču ar akmenscieto bumbiņu un raketēm, kurām bija garš un smags kāts, nepieredzējušajiem spēlētājiem bija grūti spēlēt tam paredzētajos šaurajos pagalmos, kuros bija vēl papildus traucējoši elementi kā caurules, skursteņi, durvis. Tādēļ viņi ķērās pie izdomas — bumbiņas materiālam izmantoja gumiju un raketes kātu apzāģēja īsāku. Jaunais spēles veids ātri izplatījās daudzās citās Lielbritānijas mācību iestādēs un 20. gadsimta sākumā bija labi pazīstams arī citur pasaulē.

Savukārt pats nosaukums „skvošs” ir radies no angļu darbības vārda „to squash” (saspiesties, saplacināties) — likumsakarīgi, jo tieši tas notiek ar mīksto bumbiņu, tai stiprā sitienā saskaroties ar sienu.

Kopumā skvošs ir intelektuāla, azartiska un dinamiska sporta spēle, kas palīdz uzturēt labu fizisko formu. Fiziskā slodze ir 2—3 reizes lielāka nekā tenisā. Vienas treniņstundas laikā spēlētājs patērē 600—1000 kilokalorijas. Skvošs attīsta izturību, kustību koordināciju, kā arī labvēlīgi iedarbojas uz kardio- un respiratorajām funkcijām un ir ideāla spēle tiem, kuri vēlas samazināt lieko svaru. Ar skvošu var sākt nodarboties un turpināt to darīt visos vecumos.

## Korts
250px|right|thumb|Spēlētāji skvoša kortā ar stikla aizmugurējo sienu
Spēles laukums ir telpa kuras garums ir 32 pēdas un platums 21 pēda (puse no tenisa laukuma).
Tajā izšķir; serves laukumu, serves uzņemšanas laukumu, spēles laukumu.

Pastāv divi skvoša spēles veidi, *"Soft ball"* (mīkstā bumba) un *"Hard ball"* (cietā bumba). Latvijā spēlē tikai *"Soft ball"*.

Softbolam bumbiņa ir mazatsperīga un tā lēnāk lido, bet hardbolam bumbiņa ir ļoti cieta (tā kā kaučuka bumbiņa) un tā lido daudz ātrāk.

## Ārējās saites
* Latvijas Skvoša Feferācija
* Madonas Skvoša Klubs
Urumči

**Urumči** (, *Ürümçi*; , ) ir prefektūras līmeņa municipalitāte, Siņdzjanas Uiguru autonomā reģiona administratīvais centrs Ķīnas Tautas republikas ziemeļrietumos. Rietumos un austrumos robežojas ar Čandzji Hueju autonomo prefektūru, ziemeļos — ar Altaja prefektūru, dienvidos — ar Turpanu un Bajangolas Mongoļu autonomo prefektūru. Tanu dinastijas laikā bija viens no Zīda ceļa galvenajiem mezgla punktiem. Tiek uzskatīta par pasaulē no jūrām vistālāk izvietoto lielpilsētu.

## Vēsture
Ķīniešu Haņu dinastijas laikā tagadējās Urumči vietā atradās Zīda ceļa apmetne.  13. gadsimtā to pakļāva Mongoļu impērija, 17. gadsimtā Džungārijas haniste, kuru 1755. gadā sagrāva mandžūru Cjinu dinastijas karaspēks.
1763. gadā ķīnieši šo pilsētu nosauca par Dihua (), bet 1854. gadā uiguru valodas vārdā par Urumči (ئۈرۈمچی), kas tulkojumā no senās mongoļu valodas nozīmē "skaistas ganības". 1884. gadā tā kļuva par reģinālo administratīvo centru.
1953. gadā ĶTR Dihua īpašo reģionu pārdēvēja par Urumči īpašo reģionu, kuru likvidēja 1958. gadā.

## Atsauces

## Ārējās saites
Marks Ženē

**Marks Ženē Gerero** (; dzimis , Sabadellā, Spānijā) ir Formula 1 ekspilots, pašreizējais Scuderia Ferrari testpilots. Viņa brālis Hordi arī ir autosportists.

1998. gadā Ženē kļuva par Open Fortuna by Nissan čempionu. . un . gadā braucis Minardi komandā, kopumā izcīnot 1 punktu. Vēlāk vairākus gadus bijis Williams komandas testu un rezerves pilots, tādēļ ir aizvietojis Ralfu Šūmaheru pēc vairākām viņa avārijām. Vēlāk pārcēlies uz Ferrari, kur viņš strādā par testpilotu vēl joprojām.

Ženē ir piedalījies Lemānas 24 stundu sacīkstēs, tomēr nav uzvarējis. 2008. gadā viņš piedzīvoja avāriju un lauza kājas īkšķi.
Olivjē Panī

**Olivjē Panī** (; dzimis , Lionā, Francijā) ir Formula 1 ekspilots. Kā lielākā daļa pilotu, Panī uzsāka savu sacīkšu karjeru kartingu sacensībās. Vēlāk viņš dažus gadus piedalījās "junioru" sacensībās, pirms sāka piedalīties Francijas F3. 1991. gadā viņš izcīnīja čempiona titulu. Vēlāk Panī piedalījās Formula 3000, kur izcīnīja titulu 1993. gadā. 

27 gadus vecais francūzis savu karjeru F1 uzsāka . gadā, Ligier komandā. Jau savā pirmajā sezonā pilots vienu reizi kāpa uz goda pjedestāla. Šo sasniegumu viņš atkārtoja arī nākamajā sezonā, bet . gada , startējot no 14. vietas, Panī izcīnīja savu pirmo un pēdējo uzvaru. Pēc gada francūzis piedzīvoja smagu avāriju Kanādā, pēc kuras tika vaļēji lauztas abas viņa kājas, un viņš izlaida pusi sezonas. Tiek uzskatīts, ka kopš tā brīža viņš nekad nav braucis tik ātri, un tam ir arī zināms pamats - . gadā pirms avārijas viņš divkārt kāpa uz pjedestāla, taču pēc tās viņa labākais sasniegums bija 4. vieta. Pēc . gada sezonas viņš zaudēja darbu Prost komandā un kļuva par McLaren testpilotu. Mika Hekinens uzskatīja viņu par labu braucēju un bija apbēdināts, kad Panī aizgāja no šī amata 2000. gada beigās pēc vienas pavadītas sezonas, lai atgrieztos sacīkstēs ar BAR formulu. Olivjē savu pēdējo sacīksti aizvadīja 2004. gadā, bet karjeru beidza 2006. gadā, aizvadot pēdējo testbraucienu ar Toyota. Vēlāk viņš kļuva par Francijas A1 Grand Prix komandas menedžeri.
Džordžo Pantano

**Džordžo Pantano** (; dzimis , Padujā, Itālijā) ir GP2 pilots un Formula 1 ekspilots. Pantano ir viens no kartinga rekordistiem, kur viņš sāka braukt deviņu gadu vecumā. Jau savā pirmajā sezonā viņš izcīnīja uzvaras Itālijas un Eiropas čempionātos.

Pirmo reizi ar Formula 1 spēkratu Pantano saskārās 2000. gadā, testējot Benetton. 2001. gadā viņš testēja McLaren un pēc gada Williams un Minardi. . gada sākumā viņš parakstīja līgumu ar Jordan komandu, taču pēc neveiksmīgas sezonas viņš priekšlaicīgi pameta "autosporta karalieni". GP2 viņš piedalījās jau no pirmās sezonas un turpina to darīt joprojām. Savu pirmo uzvaru viņš izcīnīja 2007. gadā, savukārt 2008. gadā kļuva par čempionu. Viņam pieder rekordi par visvairāk uzvarām un visvairāk aizvadītajām sacīkstēm.
Krištianu da Mata

**Krištianu Monteiru da Mata** (; dzimis , Belu Orizonti, Brazīlijā) ir Formula 1 un CART ekspilots.

2002. gadā Krištianu izcīnīja čempiona titulu CART sacīkstēs ar Newman/Haas komandas formulu. Šīs komandas formulas darbināja Toyota dzinēji, tāpēc Toyota F1 birojs pievērsa lielu uzmanību šim brazīlietim. Jau nākamgad viņš kļuva par Olivjē Panī komandas biedru Formula 1 sacīkstēs un izcīnīja trīsreiz vairāk punktu nekā visi pārējie debitanti kopā ņemti. Nākamā sezona viņam nebija tik veiksmīga un sezonas vidū viņš tika atlaists. Viņa vietā atlikušo sezonu nobrauca Rikārdu Zonta. Da Mata atgriezās Champ Car (CART bankrotēja un tika pārpirkts, tāpēc tika nomainīts arī nosaukums) un jau savā pirmajā atgriešanās sezonā izcīnīja uzvaru. Pēc gada da Mata sadūrās ar alni brīvajos treniņbraucienos, pēc kā viņš guva smagu galvas traumu. Mēneša laikā da Mata varēja sākt iet īsas distances un runāt portugāliski un angliski. Pilots  beidzot paziņoja, ka gatavojas atgriezties sacīkstēs. Sakarā ar ārstu aizliegumu braukt atklāto riteņu sacīkstēs, viņš tagad brauc ar salonautomobiļiem.
2005. gada F1 sezona

**2005. gada F1 sezona** bija 56. F1 sezona. Tā sākās  un beidzās .

Šajā sezonā pirmoreiz Jaguar vietā piedalījās jaunizveidotā Red Bull komanda. Abus titulus izcīnīja Renault, lai gan visas sezonas gaitā par tiem cīnījās arī McLaren. Renault pārtrauca vairākus gadus ilgušo Ferrari dominanci. Notika daudz pilotu maiņu komandās - tikai 7 piloti, kas uzsāka 2004. gada sezonu vienā komandā to turpināja arī šosezon. Vēl 7 mainīja komandas.

## Komandas un piloti

## Kopvērtējumi un rezultāti
### Sacīkstes

### Pilotu kopvērtējums

† Braucējs nefinišēja, bet tiek klasificēts jo paveica vismaz 90% distances.

### Komandu kopvērtējums

## Skatīt arī
* 2005. gada ASV Grand Prix
2006. gada F1 sezona

**2006. gada F1 sezona** bija 57. F1 sezona. Tā sākās  un beidzās .

Tā bija īpaša ar Ferrari atgriešanos konkurētspējīgo komandu starpā, kā arī ar McLaren, Williams un Toyota komandu regresu. Sezonas čempions bija Fernando Alonso, kurš uzvaru nodrošināja tikai pēdējā posmā, pārspējot septiņkārtējo pasaules čempionu Mihaelu Šūmaheru, kurš beidza savu karjeru.

## Komandas un piloti

## Kopvērtējumi un rezultāti
### Sacīkstes

### Pilotu kopvērtējums

† Braucējs nefinišēja, bet tiek klasificēts jo paveica vismaz 90% distances.

### Komandu kopvērtējums
Benijs Hills

**Alfrēds Hotorns Hills** (*Alfred Hawthorn Hill*), plašāk pazīstams kā **Benijs Hills** (*Benny Hill*; dzimis , miris ) bija angļu komiķis, aktieris un dziedātājs. Viņš plašāk zināms no televīzijas programmas "Benija Hilla šovs".

## Benija Hilla šovs
Sākot ar 1969. gadu, Benija Hilla šovu (*The Benny Hill Show*) varēja vērot Temzas televīzijā, kur tas palika līdz pat tā nobeigumam 1989. gadā. Tam bija ļoti daudz vienas stundas īpašo šovu. Cilvēkiem ārpus Lielbritānijas šis šovs patika, jo īpaši amerikāņiem, kur šo šovu varēja skatīt jau no septiņdesmitajiem gadiem, un viņi bija pārsteigti par to, ka Lielbritānijā šis šovs netika novērtēts, un savā ziņā tas tāds ir joprojām. Vēlāk Bens Eltons viņu kritizēja par seksismu, tāpat kā citi komiķi astoņdesmitajos gados, un tādēļ Temzas Televīzija bija spiesta pārtraukt šovu 1989. gadā. Citējot viņa biogrāfijas sarakstītāju, Marku Levizonu, "Lielbritānijā, Benijs Hills joprojām ir tabu... Esmu redzējis cilvēkus viebjoties, dzirdot viņa vārdu."

## Nāve
Benijs Hills bija ļoti smags (108 kg), un viņa ārsti viņu brīdināja, ka viņam ir steidzami jāsamazina masa, lai dzīvotu. Hillam tas neizdevās, un viņš nomira Lieldienu brīvdienās .

## Ārējās saites
Somu Karēlijas PSR ģerbonis

thumb|Somu Karēlijas PSR ģerbonis 
**Karēlijas Somijas PSR** (, ) **ģerbonis** tika pieņemts 1941. gada 10. februārī un tika lietots līdz 1956. gadam, kad Karēlijas Somijas PSR tika iekļauta Krievijas PFSR sastāvā.
Tunikāti

**Tunikāti**, **kāpurhordaiņi** (*Tunicata*, *Urochordata*) — hordaiņu apakštips, kuru ķermeņa uzbūve stipri atšķiras no tipisko hordaiņu ķermeņa uzbūves. Visiem šiem dzīvniekiem raksturīgs tas, ka ķermeni apņem īpatnējs apvalks - tunika. Tunika daļēji ir ādas epitēlija izdalījums, daļēji - tajā esošo mezenhīmas šūnu izdalītais produkts. Pēc ķīmiskā sastāva tā ir tuva augu celulozei, un tas ir gandrīz vienīgais piemērs, kur šī viela (tunicīns) sastopama dzīvnieku ķermenī. 

Tunikātus varētu uzskatīt par hordaiņu sānzaru, kas ir regresējis, pielāgojoties mazkustīgam, pasīvam dzīvesveidam. Tipiskās hordaiņu pazīmes skaidri ir izteiktas tikai kāpura stadijā. Tie sastopami vienīgi jūrās. Daļai sugu ir sēdošs dzīvesveids, citas lēnām pārvietojas ūdenī. Barojas pasīvi, izfiltrējot lielas ūdens masas. Asinsrites sistēma vaļēja, lakunāra tipa. Hermafrodīti, vairums sugu ir spējīgas vairoties arī bezdzimumiski, pumpurojoties.

## Sistemātika
Tunikātus parasti dala 3 klasēs (rezēm arī 4 vai 5). Pasaulē zināmas ap 2000 tunikātu sugu.

**Apakštips**  (Kāpurhordaiņi (*Urochordata*))
* klase 
* klase 
* klase 
* klase
Zdeno Hāra

**Zdeno Hāra** (; dzimis 1977. gada 18. martā Trenčinā) ir bijušais slovāku hokejists, aizsargs, Slovākijas hokeja izlases dalībnieks.

## Spēlētāja karjera
Z. Hāra ir spēlējis četros Nacionālās hokeja līgas (NHL) klubos — Ņujorkas "Islanders", Otavas "Senators", Vašingtonas "Capitals" un četrpadsmit sezonas Bostonas "Bruins". "Bruins" rindās kapteiņa pienākumus pārņēma no Džo Torntona.

Būdams 2,08 metrus garš, Z. Hāra ir visu laiku garākais NHL spēlētājs. 2009. gadā viņš izcīnīja Džeimsa Norisa balvu. 2009. gada NHL zvaigžņu spēlē Z. Hāra uzstādīja rekordu, kā stiprākā metiena īpašnieks 170,9 km/h. 2011. gadā kopā ar "Bruins" izcīnīja Stenlija kausu.

2020. gada decembrī Z. Hāra noslēdza viena gada līgumu ar Vašingtonas "Capitals". 2022. gada 20. septembrī Z. Hāra paziņoja, ka aiziet no profesionālā hokeja. Viņš parakstīja vienas dienas līgumu ar Bostonas "Bruins", lai oficiāli noslēgtu karjeru kā šīs komandas dalībnieks.

Slovākijas hokeja izlases sastāvā piedalījies piecos Pasaules čempionātos un vienā Pasaules kausa izcīņā.

## Atsauces

## Ārējās saites
Elektroniskā mūzika

thumb|Tadeusa Keihila (''Thaddeus Cahill'') 1897. gadā izgatavotas agrīnās elektroērģeles — telharmonijs (''telharmonium'')
[thumb|[Trautonium, 1928. gada elektroniskās mūzikas instruments trautonijs (*trautonium*)]]
**Elektroniskā mūzika** ir plašs apzīmējums mūzikai, kura galvenokārt tiek veidota elektroniskā ceļā, izmantojot datorus, sintezatorus un citus instrumentus.

20. gadsimtā raksturīgākā tendence mūzikā bija dažādi eksperimenti ar mūzikas instrumentiem, kuriem vajadzīga elektrība (bungas, ģitāras, klavieres, sintezators, stīgu instrumenti u.c.).

Elektroniskā mūzika kopš tās pirmsākumiem tika saistīta vienīgi ar rietumu akadēmisko mūziku, bet kopš 1960. gadu beigām ar straujo mūzikas tehnoloģiju pieaugumu elektroniskā mūzika ienāca arī populārajā mūzikā. Mūsdienās elektroniskā mūzika veido ļoti plašu žanru loku, sākot no elektroakustiskās mūzikas līdz elektroniskajai deju mūzikai.

## Elektroniskās mūzikas apakšžanri
* Ambientā mūzika
* Breikbīts
* *[[Downtempo]]*
* Elektroakustiskā mūzika
* Elektronika
* Elektroniskā deju mūzika
* *[[Glitch]]*
* Industriālā mūzika
* Progresīvā elektroniskā mūzika
* *[[Spacesynth]]*

## Skatīt arī
* Elektroniskās mūzikas žanru uzskaitījums
* Elektroniskā deju mūzika
Kai cilts

**Kai cilts** () bija tjurku tautu atzars, kas pieder pie oguzu tjurku grupas un bozoku cilšu saimes. No mūsdienu tautām ar viņiem parasti saista turkmēņus. Turku valodā ar vārdu *kayı* apzīmē to, kam pieder spēks un vara.

Saskaņā ar osmaņu tradīciju, Osmaņu impērijas dibinātājs Osmans I bija kai pēctecis. Tomēr daudzi mūsdienu vēsturnieki ir apšaubījuši šo apgalvojumu.

## Atsauces

## Ārējās saites
Tjurku tautu migrācija

thumb|300px|Tagadējā turku valodu saimes tautu izplatība
Lielākā **tjurku tautu migrācija** notika starp 6. un 11. gs. Viduslaiku sākuma posmā, kad šīs tautas ienāca Centrālāzijā, Eiropā un Tuvajos austrumos.

Centrālāzija, kuru līdz 10. gs. apdzīvoja irāņi, kļuva par jaunajām mājām tjurku ciltīm. Turki seldžuki no 11. gs. sāka iekarot zemes Anatolijā, kas kļuva par turku tautas dzimteni un vēlāk par Turcijas Republiku.

## Izcelsme
Par tjurku senčiem uzskata Mongolijas vai Sibīrijā esošās Jeņisejas upes augšteces iedzīvotājus (mūsdienu Tivas teritorija). Pirmo reizi vēsturē vārds „tjurki” (Tu-kiu) minēts 6. gs. ķīniešu arhīvos, atsaucoties uz cilts atzaru, kas esot pēcteči Mongolijas agrākajiem iedzīvotājiem. Pirmās liecības par atsevišķu tjurku valodu grupu minētas 8. gs. sākuma Orkhona gravējumos.

## Sākotnējās valstis
Nav zināms tiešs laiks, kad sākusies šo tautu pilnīga migrācija no agrākajām apmetnēm. Pirmā valsts, kas sevi dēvēja par tjurkiem un devusi vārdu daudzām valstīm vēsturē, bija 6. gs. p.m.ē. Kokturku kaganāts (mūsd. turku valodā: *gök*, zils vai debešķīgs). Ašinu klana vadonis savus cilvēkus vedis no Li-žienas (tag. Želai-žai) pie žuaņžuaņiem, lai tiktu iekļauti viņu konfederācijā un tiktu aizsargāti no ķīniešiem. Viņu cilts amatnieki bija izcili kalēji un viņiem atļāva apmesties kalnu raktuvju tuvumā. Ar laiku viņu spēki tā bija pieņēmušies spēkā, ka viņi nodibināja Kokturku kaganātu. 
Vēlāk no tjurku tautu saimes atdalījās karluki, ugri, kirgīzi, oguz-turki un turkmēņi. Tā kā šie iedzīvotāji veidoja valstis teritorijās starp Mongoliju un Divupi, viņi ātri sāka kontaktēties ar musulmaņiem un pamazām pieņēma islāmu. Tomēr arī mūsdienās vēl pastāv vairākas tjurku tautas, kurām ir cita ticība, tai skaitā kristietība, budisms, šamanisms u.c.

## Ekspansijas periods
Abasīdu kalifāta tjurku karaspēks no 13. gs. kļuva par faktiskajiem musulmaņu Tuvo austrumu valdniekiem, neieskaitot Sīriju un Ēģipti. Oguzu turki un citas ciltis ieņēma un dominēja vairākās valstīs Seldžuku dinastijas vadībā un pamazām pakļāva visas Abasīdu dinastijas teritorijas.

Tjurku tauta bulgāri 7.—8. gs. apmetās tagadējās Bulgārijas teritorijā, laika gaitā sajaucoties ar slāviem un pārņemot viņu valodu un reliģiju. 
Volgas tjurku bulgāru zemes pēc mongoļu valdnieka Čingishana karagājiena uz rietumiem 13. gs. ieņēma tatāri un tagad tur atrodas Tatarstāna.
Luhanska

**Luhanska** () ir rūpniecības pilsēta Ukrainas austrumos, Donbasā, Luhanskas apgabala centrs. Izvietojusies apgabala vidusdaļā Severskijdoņecas pieteku Luhaņas un Viļhivkas krastos. Luhanskas aglomerācijas kodols (kopējā platība ap 4352 km²,  iedzīvotāju). Administratīvi pilsēta iedalās četros rajonos, pilsētas padomei pakļautas Oleksandrivskas un Ščastjas pilsētas un Juvilejnes ciemats (kopā 286 km²,  iedzīvotājs (2012)).

Pilsēta radusies 1795. gadā, kad skotu rūpnieks Čārlzs Gaskoins (*Charles Gascoigne*) šeit nodibināja čuguna rūpnīcu. Ap 1797. gadu pie rūpnīcas izveidojās ciemats **Luhanskijzavoda** *(Луганський Завод)*, kura nosaukums cēlies no netālās Luhaņas upītes. 1800. gadā tika uzcelta pirmā domna Ukrainā. 1882. gadā, apvienojot vairākus rūpnīcu ciematus, tika izveidota **Luhanskes** *(Луганське)* pilsēta. 1935. gadā pilsēta tika pārdēvēta par godu padomju revolucionāram un karavadonim Klimentam Vorošilovam par **Vorošilovgradu** *(Ворошиловград)*. 1958. gadā, sakarā ar to, ka tika pieņemts likums, ka pilsētas nevar dēvēt dzīvu cilvēku vārdos, pilsētu pārdēvēja atpakaļ par **Luhansku** *(Луганськ)*, bet mainītā ortogrāfijā. 1970. gadā, nākamajā gadā pēc Klimenta Vorošilova nāves, pilsētu atkal pārdēvēja par **Vorošilovgradu**, bet 1990. gadā tai atjaunots **Luhanskas** vārds.

Mūsdienās ievērojams mašīnbūves (lokomotīves, tramvaji, kalnrūpniecības iekārtas), metalurģijas, pārtikas rūpniecības centrs.

## Cilvēki
Luhanskā vai tās apkārtnē dzimuši:
* Sergejs Bubka (*Сергій Назарович Бубка*, 1963) — kārtslēcējs;
* Vladimirs Dāls (*Владимир Иванович Даль*, 1801—1872) — valodnieks.

## Atsauces

## Ārējās saites

*
Turki seldžuki

**Seldžuki** (arī **turki seldžuki**; turku valodā: *selçuklular*; persiešu valodā: سلجوقيان *Saldžūkijān*; arābu valodā: سلجوق *Saldžūk* vai السلاجقة *al-Salādžika*) bija oguzu rietumtjurku atzars no kiniku cilts. Apzīmējums cēlies no to pirmā vadoņa Seldžuka, kurš ap 955. gadu apvienoja daļu kiniku klanu, kuri dzīvoja Sirdarjas upes baseinā (ap Džendas - mūsd. Hodženda, - oāzi) un uzsācis apkaimes tautu pakļaušanu. Tā dēli un mazdēli (piem. Togrul-beks, Čagril-beks) turpināja iekarojumus, pakļaujot savai varai praktiski visu Centrālāziju un Tuvos Austrumus laikā no XI līdz XIV gs. Seldžuki izveidoja Lielo Seldžuku impēriju, kura stiepās no Anatolijas līdz Pakistānai un bija uzbrukuma mērķis pirmajam krusta karam. XII gs. šī lielvalsts sašķēlās atsevišķās valstīs, kurās valdīja Seldžukīdu dinastijas (piem. Rumas sultanātā, no kura vēlāk radās Osmaņu impērija u.c.).

## Skatīt arī

* Turku impērijas
* Lielā Seldžuku impērija
* Anatolijas seldžuku sultanāts
Kolvezi

**Kolvezi** (*Kolwezi*) ir pilsēta Kongo DR dienvidos, Lualabas provinces administratīvais centrs. Liels vara un kobalta ieguves centrs. Apkaimē arī urāna un rādija atradnes.

1978. gada 12. maijā ar Angolas atbalstu pilsētu ieņēma nemiernieki. Tie tika padzīti ar Franču ārzemju leģiona palīdzību. Krita 250 nemiernieki, 170 eiropiešu ķīlnieki un 6 franču karavīri.

Kaujās par Kolvezi piedalījies viens no Horvātijas kara horvātu līderiem Ante Gotovina.

## Atsauces

## Ārējās saites
2007. gada F1 sezona

**2007. gada F1 sezona** bija 58. F1 sezona. Tā sākās  un beidzās .

Tā bija pirmā sezona kopš . gada, kad nevienā sacīkstē dalību neņēma Mihaels Šūmahers. Kopš tā laika viņa vietā brauc soms Kimi Reikenens, kurš uz Ferrari atnāca no McLaren komandas. McLaren ir nomainījusi abus pilotus - jau iepriekš pieminēto Kimi Reikenenu un kolumbieti Montoiju, kurš jau sezonas vidū pameta F1 un devās uz amerikāņu salonauto sacīkstēm NASCAR. McLaren piloti šajā sezonā bija divkārtējais čempions, spānis Fernando Alonso un debitants no Lielbritānijas Luiss Hamiltons. Alonso vietu Renault komandā ieņēmis somu debitants Heiki Kovalainens. Ir notikušas arī citas izmaiņas peletona aizmugurē, piemēram, MF1 komanda vairs nepastāv, jo viņus pārpirka nīderlandiešu koncerns Spyker.

Par čempionu pēdējā sezonas sacīkstē kļuva Kimi Reikenens no Ferrari vienības.

## Komandas un piloti

## Kopvērtējumi un rezultāti
### Sacīkstes

### Pilotu kopvērtējums

† Braucējs nefinišēja, bet tiek klasificēts jo paveica vismaz 90% distances.

### Komandu kopvērtējums

† Pēc incidenta Ungārijas Grand Prix laikā McLaren komandai tika piepriests sods, ka tā neiegūs punktus kurus izcīnīs komandas piloti.
‡ McLaren ir atņemti visi punkti konstruktoru kausa ieskaitē sakarā ar spiegošanas skandālu. Piloti savus punktus saglabā.
Hausmūzika

**Hausmūzika** jeb **hauss** () ir elektroniskās deju mūzikas apakšžanrs, kura saknes ir meklējamas Čikāgā (ASV) 1980. gadu vidū.

## Etimoloģija
Vārds „hauss”, iespējams, pārņemts no Čikāgas kluba *The Warehouse*, kura nosaukums tika saīsināts kā *The House*, kas tika pārņemts sarunvalodā un ar ko turpmāk tika apzīmēta šajā klubā atskaņotā mūzika. Nelegālo noliktavu pasākumi drīz vien kļuva ļoti populāri, un viena no šādām vietām, ko galvenokārt apmeklēja geji, bija klubs *The Warehouse*.

*The Warehouse* pastāvīgais dīdžejs bija Frenkijs Nakls, kurš miksēja disko, sintpopa, jaunā viļņa, industriālās un pankmūzikas ierakstus.

Viens no house klasiskajiem skaņdarbiem ir *Mr. Fingers* *[[Can you feel it]]*, kas vislabāk atspoguļo hausmūzikas pamatnostādnes. Starp citu, pats *Mr. Fingers* (jeb Lerrijs Herds) uzskata, ka house mūzikas nosaukums ir radies tā saucamo „guļamistabas producentu” dēļ, kas mūziku radīja mājās.

House producenti mūzikas radīšanā izmantoja elektroniskas ierīces, tostarp sintezatorus, bungmašīnas, piemēram, *Roland 808*, basa sintezatorus, piemēram, *Roland TR 303*, kas vēlāk iesaukti par „*acid machine*” (), no kā veidojās tālākās *Acid House* kustības nosaukums.

Šobrīd hausmūzikā liela nozīme tādiem māksliniekiem kā Kalvins Heriss, Martin Garrix, Zedd.

## Mūzikas elementi
Vienojošais house mūzikas elements ir 4/4 taktsmērs, ko galvenokārt veidoja ar bungmašīnu vai citiem elektroniskajiem līdzekļiem, piemēram, samplotājiem.

Hausmūzika arī izmanto elektroniski veidotu, atkārtotu basa līniju, kam pievienotas elektroniski radītas skaņas un dažādi skaņas fragmenti (jeb tā sauktie *[[sempli]]*) no citiem mūzikas stiliem, piemēram, džeza, blūza un sintpopa, kā arī perkusijas.

## Skatīt arī
* Elektroniskās mūzikas žanru uzskaitījums

## Atsauces

## Ārējās saites
* Hausmūzikas vēsture
Aizkaukāza SFPR ģerbonis

thumb|Aizkaukāza SFPR ģerbonis 1923—1936.

**Aizkaukāza SFPR ģerboni** par republikas simbolu atzina Aizkaukāza SFPR pārvalde, taču nav zināms precīzs laiks, kad tas noticis. Ģerboņa ornamentā izmantoti, gan islāma mākslas elementi, gan komunisma simbolika.
Uzbekijas PSR ģerbonis

thumb|Uzbekistānas PSR ģerbonis
**Uzbekijas PSR ģerboni** republikas valdība 1937. gada 14. februārī atzina par Uzbekijas PSR simbolu.
1992. gadā ģerbonī tika veiktas nelielas izmaiņas, saglabāta liela daļa no padomju ēras simbolikas, un tas kļuva par Uzbekistānas valsts simbolu.
Turkmēnijas PSR ģerbonis

thumb|Turkmenistānas PSR ģerbonis
**Turkmēnijas PSR ģerboni** par Turkmēnijas PSR simbolu atzīst republikas valdība 1937. gada 2. martā. 1992. gadā ģerbonī tiek veiktas nelielas izmaiņas un saglabāta daļa no padomju ēras simbolikas un tas kļūst par Tukmenistānas valsts simbolu.
Gruzijas PSR ģerbonis

thumb|Gruzijas PSR ģerbonis
**Gruzijas PSR ģerboni** kā padomju republikas simbolu pieņēma Gruzijas PSR valdība 1922. gada 28. februārī. 
Saistībā ar lēmumu par Gruzijas izstāšanos no PSRS 1990. gada 11. decembrī Gruzijas valdība nomainīja to pret jaunu valsts ģerboni.
Kazahijas PSR ģerbonis

[thumb|Kazahijas PSR [ģerbonis]]
**Kazahijas PSR ģerboni** par republikas simbolu Kazahijas PSR valdība apstiprināja 1937. gada 26. martā. Līdz ar neatkarīgās Kazahstānas izveidošanos 1991. gada 26. decembrī Kazahstānas valdība apstiprināja jaunu valsts ģerboni.
Mihails Bogdanovs

**Mihails Bogdanovs** (dzimis  Rīgā) ir bijušais latviešu hokejists, aizsargs, agrāk arī Latvijas hokeja izlases spēlētājs. Karjeras lielāko daļu aizvadījis Latvijas komandās HK Liepājas Metalurgs un HK Ozolnieki/Monarhs. 1999. gadā atzīts par Austrumeiropas hokeja līgas labāko aizsargu, Latvijas čempionāta labākā aizsarga balvu ieguvis divreiz.

## Spēlētāja karjera
Savu profesionālā spēlētāja karjeru viņš uzsāka 1993.—1994. gada sezonā, spēlējot Latvijas hokeja līgas kluba HK Rīgas "Pārdaugava" sastāvā. Tajā viņš aizvadīja 2 sezonas un pārcēlās uz Rīgas "Juniors" vienību. 1997.—98. gada sezonu  Bogdanovs uzsāka "Juniorā" rindās, bet sezonas otro pusi viņš aizvadīja 30 spēles WPHL līgas klubā Wako "Wizards". No 1998. līdz 1999. gadam spēlēja HK Liepājas Metalurgs rindās Austrumeiropas hokeja līgā. 1998.—99. gada sezonā ieguva līgas labākā aizsarga titulu. 1999.—2000. gada sezonā pēc astoņām HK Liepājas Metalurgs rindās aizvadītām spēlēm devās uz Zviedriju, kur aizvadīja divas sezonas Nyköpings Hockey rindās.

2001.—02. gada sezonu viņš uzsāka HK Rīga 2000 rindās, bet, pēc aizvadītām četrām spēlēm, devās uz Zviedriju, kur spēlēja Tingsrids AIF rindās. Lielāko daļu 2002.—03. gada sezonas aizvadīja "Metalurga" sastāvā, bet uz sezonas beigām, pievienojās Dānijas hokeja līgas klubam Vojens IK. 2003. gadā atgriezās Liepājas "Metalurga" sastāvā un spēlēja tajā līdz pat 2006.—07. gada sezonai.

2008. gadā Bogdanovs atgriezās hokejā, pievienojoties HK Ozolnieki/Monarhs vienības rindām. 2009.—10. gada sezonā Bogdanovs bija līgas rezultatīvākais aizsargs, savukārt 2010.—11. un 2011.—12. gada sezonās ieguva līgas labākā aizsarga titulu. "Monarhs" sastāvā Bogdanovs spēlēja līdz pat 2013.—14. gada sezonas noslēgumam, pēc kura klubs pārtrauca savu darbību. 2014. gada novembrī pievienojās Rīgas "Prizma" rindām, tās sastāvā aizvadot nākamās trīs sezonas.

Latvijas izlases sastāvā viņš piedalījies 1999. gada Pasaules čempionātā, kur 6 spēlēs atzīmējās ar 2 soda minūtēm.

## Ārējās saites